title: 2013/505/EU: Provedbena odluka Komisije оd 14. listopada 2013. o davanju odobrenja Francuskoj Republici da poduzme privremenu mjeru u skladu s člankom 129. Uredbe (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH) radi ograničavanja uporabe amonijevih soli u izolacijskim materijalima od celulozne vate (priopćeno pod brojem dokumenta C(2013) 6658)  Tekst značajan za EGP

text:
               16.10.2013

               HR

               Službeni list Europske unije

               L 275/52

         PROVEDBENA ODLUKA KOMISIJE
   оd 14. listopada 2013.
   o davanju odobrenja Francuskoj Republici da poduzme privremenu mjeru u skladu s člankom 129. Uredbe (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH) radi ograničavanja uporabe amonijevih soli u izolacijskim materijalima od celulozne vate
   (priopćeno pod brojem dokumenta C(2013) 6658)
   (Vjerodostojan je samo tekst na francuskom jeziku.)
   (Tekst značajan za EGP)
   (2013/505/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94, kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezin članak 129. stavak 2.,
   budući da:

               (1)

               Francuska Republika obavijestila je 14. kolovoza 2013. Komisiju, Europsku agenciju za kemikalije („Agenciju”) i druge države članice u skladu s člankom 129. stavkom 1. Uredbe (EZ) br. 1907/2006 (zaštitna klauzula) da ima opravdane razloge vjerovati da je nužno hitno djelovanje radi zaštite građana od izlaganja amonijaku koji ispuštaju izolacijski materijali od celulozne vate koji se upotrebljavaju u zgradama. Francuska Republika donijela je privremenu mjeru 21. lipnja 2013. koju je objavila u Službenom listu Francuske Republike 3. srpnja 2013.

               (2)

               Nalogom od 21. lipnja 2013. o zabrani stavljanja na tržište, uvoza, prodaje, distribucije i proizvodnje izolacijskih materijala od celulozne vate s pomoćnim sredstvima u obliku amonijevih soli („Nalog”) zabranjuje se stavljanje na tržište, uvoz, posjedovanje radi prodaje ili distribucije, prodaja ili distribucija i proizvodnja izolacijskih materijala od celulozne vate koji sadržavaju amonijeve soli kao dodatke. Ti se proizvodi moraju i povući s tržišta u Francuskoj i opozvati na trošak osobe koja ih je prva stavila na tržište.

               (3)

               Nacrt Naloga prvo je dostavljen Komisiji na temelju Direktive 98/34/EZ Europskog parlamenta i Vijeća (2). U skladu s člankom 9. stavkom 7. te Direktive Francuska je istaknula da je Nalog hitan, a Komisija je izjavila da su razlozi hitnosti koje je navela Francuska zadovoljavajući.

               (4)

               Nastavno na odluku Francuske da ponovno dostavi Nalog u skladu s člankom 129. stavkom 1. Uredbe (EZ) br. 1907/2006 Komisija je ispitala Nalog i priložene znanstvene i tehničke podatke. Komisija se o Nalogu kratko savjetovala s državama članicama i dionicima.

               (5)

               S obzirom na ograničen vremenski rok u kojem Komisija mora donijeti odluku u vezi s privremenim mjerama iz članka 129. stavka 2. Uredbe (EZ) br. 1907/2006, Komisija svoju odluku mora prvenstveno temeljiti na podacima koje je dostavila Francuska.

               (6)

               Do rujna 2011. izolacijski materijali od celulozne vate u Francuskoj su sadržavali bornu kiselinu koja je služila kao usporivač gorenja i biocid. Nakon zabrane borne kiseline za biocidnu uporabu i kako bi se zadržala svojstva usporavanja gorenja nekih izolacijskih materijala (uključujući celuloznu vatu), francuska je industrija zamijenila borove spojeve amonijevim solima.

               (7)

               Mjera koju je poduzela Francuska opravdana je slučajevima trovanja koje su zabilježili nacionalni toksikološki centri (nekoliko trovanja ljudi od studenoga 2011.) i pritužbama koje je zabilježila stručna udruga proizvođača izolacijskih materijala od celulozne vate (oko 150 slučajeva). Francuska su nadležna tijela provela mjerenja koncentracije amonijaka u kućama za koje su primljene pritužbe i ustanovila da su razine izloženosti amonijaku više od referentnih toksikoloških vrijednosti za sigurnu dugotrajnu izloženost. Stoga bi se amonijeve soli morale zamijeniti.

               (8)

               Podaci koje je dostavila Francuska ukazuju na to da amonijeve soli iz izolacijskih materijala od celulozne vate povećavaju rizik za ljudsko zdravlje koji se ne može na odgovarajući način kontrolirati i potrebno ga je ukloniti. U ovom slučaju, u cilju bržeg usklađivanja unutarnjeg tržišta uz visoku razinu zaštite ljudskog zdravlja, mjeru koju je poduzela Francuska treba smatrati hitnom kako je propisano člankom 129. stavkom 1. Uredbe (EZ) br. 1907/2006.

               (9)

               Budući da mjera koju je poduzela Francuska podrazumijeva ograničavanje stavljanja na tržište ili uporabu tvari, člankom 129. stavkom 3. Uredbe (EZ) br. 1907/2006 propisano je da Francuska pokrene postupak ograničavanja u Uniji podnošenjem dokumentacije Agenciji u skladu s Prilogom XV. u roku od tri mjeseca od datuma ove Odluke.

               (10)

               Zbog navedenih razloga Nalog treba odobriti.

               (11)

               U odluci na temelju članka 129. stavka 2. o odobravanju privremene mjere mora se utvrditi vremenski rok za takvo odobrenje; zbog roka za pokretanje postupka ograničavanja u Uniji iz članka 129. stavka 3. i kako bi se omogućilo dovoljno vremena za donošenje odluke na temelju uobičajenog postupka ograničavanja nakon što Francuska podnese dokumentaciju iz Priloga XV., a bez potrebe produljenja odobrenja, taj bi vremenski rok morao biti 21 mjesec.

               (12)

               Ovom se Odlukom ni na koji način ne dovodi u pitanje odluka Komisije na temelju članka 73. Uredbe (EZ) br. 1907/2006 ako su ispunjeni uvjeti iz članka 68. te Uredbe.

               (13)

               Ova je Odluka u skladu s mišljenjem Odbora osnovanog na temelju članka 133. Uredbe (EZ) br. 1907/2006,

         DONIJELA JE OVU ODLUKU:
   Članak 1.
   1.   U skladu sa stavkom 2. privremena mjera koju je Francuska Republika objavila 14. kolovoza 2013. odobrava se na vremenski rok od 21 mjeseca od datuma stupanja na snagu ove Odluke.
   2.   Odobrenje istječe od ranijeg od sljedećih datuma ako on nastupi prije isteka vremenskog roka iz stavka 1.:

               —

               datum primjene prilagodbe Priloga XVII. Uredbi (EZ) br. 1907/2006 u skladu s odobrenom privremenom mjerom, ili

               —

               šest mjeseci nakon što postupak ograničavanja, određen u člancima 69. do 73. Uredbe (EZ) br. 1907/2006, završi, a da Komisija ne predloži nacrt ograničavanja.

         Članak 2.
   Ova Odluka stupa na snagu 15. listopada 2013.
   Članak 3.
   Ova je Direktiva upućena Francuskoj Republici.

      Sastavljeno u Bruxellesu 14. listopada 2013.

            Za Komisiju

         Antonio TAJANI

            Potpredsjednik

      (1)  SL L 396, 30.12.2006., str. 1.

      (2)  Direktiva 98/34/EZ Europskog parlamenta i Vijeća od 22. lipnja 1998. o utvrđivanju postupka osiguravanja informacija u području tehničkih normi i propisa (SL L 204, 21.7.1998., str. 37.).


title: 2010/436/EU: Odluka Komisije od 9. kolovoza 2010. o provedbi Odluke Vijeća 2000/258/EZ u pogledu međulaboratorijskog usporednog testiranja za održavanje odobrenja laboratorija za provođenje seroloških testova za praćenje učinkovitosti cjepiva protiv bjesnoće (priopćena pod brojem dokumenta C(2010) 5421)  Tekst značajan za EGP

text:
               03/Sv. 52

               HR

               Službeni list Europske unije

               285

         32010D0436

               L 209/19

               SLUŽBENI LIST EUROPSKE UNIJE

         ODLUKA KOMISIJE
   od 9. kolovoza 2010.
   o provedbi Odluke Vijeća 2000/258/EZ u pogledu međulaboratorijskog usporednog testiranja za održavanje odobrenja laboratorija za provođenje seroloških testova za praćenje učinkovitosti cjepiva protiv bjesnoće
   (priopćena pod brojem dokumenta C(2010) 5421)
   (Tekst značajan za EGP)
   (2010/436/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2000/258/EZ od 20. ožujka 2000. o određivanju posebnog instituta odgovornog za utvrđivanje kriterija za standardizaciju seroloških testova u svrhu praćenja učinkovitosti cjepiva protiv bjesnoće (1), a posebno njezin članak 3. stavak 3.,
   budući da:

               (1)

               Odlukom 2000/258/EZ određuje se laboratorij Agence française de sécurité sanitaire des aliments de Nancy („AFSSA, Nancy”) kao poseban institut za utvrđivanje kriterija potrebnih za standardizaciju seroloških testova u svrhu praćenja učinkovitosti cjepiva protiv bjesnoće. Tom se Odlukom također utvrđuju obveze tog laboratorija.

               (2)

               Laboratorij AFSSA, Nancy dužan je posebno ocijeniti laboratorije u državama članicama i trećim zemljama radi njihova odobrenja za provođenje seroloških testova u svrhu praćenja učinkovitosti cjepiva protiv bjesnoće. Nadalje, laboratorij AFSSA, Nancy dužan je organizirati međulaboratorijska usporedna testiranja („proficiency tests”).

               (3)

               S ciljem održavanja odobrenja dodijeljenog takvim laboratorijima, laboratorij AFSSA, Nancy od 2000. organizira međulaboratorijska usporedna testiranja najmanje jedanput godišnje.

               (4)

               Iskustvo je pokazalo da ta međulaboratorijska usporedna testiranja pružaju učinkoviti sustav praćenja nad laboratorijima koji provode serološka testiranja u svrhu praćenja učinkovitosti cjepiva protiv bjesnoće.

               (5)

               Članak 3. Odluke 2000/258/EZ ne sadrži nikakve odredbe o održavanju odobrenja koje je već dodijeljeno laboratorijima u državama članicama ili trećim zemljama za obavljanje tih seroloških testova.

               (6)

               Kako bi se osigurala jednaka primjena tog članka, primjereno je uvjetovati održavanje tih odobrenja ocjenom koju laboratorij AFSSA, Nancy iznosi u izvješću koje izrađuje nakon međulaboratorijskih usporednih testiranja odnosnih laboratorija.

               (7)

               Stoga je primjereno utvrditi pravila za redovito provođenje međulaboratorijskog usporednog testiranja od strane laboratorija AFSSA, Nancy te za izradu tih izvješća s ocjenom.

               (8)

               Provođenje međulaboratorijskog usporednog testiranja od strane laboratorija AFSSA, Nancy trenutačno je uključeno u odobreni godišnji program rada tog laboratorija. Za taj se program rada dodjeljuje financijska potpora Unije u skladu s Odlukom Vijeća 2009/470/EZ od 25. svibnja 2009. o troškovima u području veterinarstva (2).

               (9)

               Od 1. siječnja 2011. troškovi koje ima laboratorij AFSSA, Nancy za provođenje međulaboratorijskih usporednih testiranja ne bi više trebali biti financirani sredstvima Unije. Međutim, kako bi se osiguralo da posjeduje dostatna sredstva za provođenje međulaboratorijskih usporednih testiranja, laboratorij AFSSA, Nancy trebao bi naplaćivati određene naknade laboratorijima koji sudjeluju u tim testiranjima.

               (10)

               Te bi naknade trebao utvrditi laboratorij AFSSA, Nancy uzimajući u obzir kriterije utvrđene Prilogom VI. Uredbi (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere sukladnosti sa zakonom o hrani i hrani za životinje te s pravilima o zdravlju i dobrobiti životinja (3).

               (11)

               Laboratoriji u državama članicama koji su ovlašteni za obavljanje analiza za provjeru učinkovitosti cjepiva protiv bjesnoće kod određenih domađih mesojeda navedeni su u Prilogu I. Odluci Komisije 2004/233/EZ (4).

               (12)

               Međutim, Odlukom 2000/258/EZ, kako je izmijenjena Direktivom Vijeća 2008/73/EZ (5), utvrđuje se da nadležna tijela država članica mogu od 1. siječnja 2010. ovlašćivati laboratorije za provođenje seroloških testova u svrhu praćenja učinkovitosti cjepiva protiv bjesnoće. Tom se Odlukom također utvrđuje da države članice moraju izraditi i ažurirati popis tih laboratorija koje su ovlastile te staviti taj popis na raspolaganje drugim državama članicama i javnosti.

               (13)

               Stoga je Odluka 2004/233/EZ postala zastarjelom te ju je potrebno staviti izvan snage radi jasnoće zakonodavstva Unije.

               (14)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Godišnje međulaboratorijsko usporedno testiranje
   1.   Svaki laboratorij u državi članici ili u trećoj zemlji koji je ovlašten za provođenje seroloških testova za praćenje učinkovitosti cjepiva protiv bjesnoće u skladu s člankom 3. stavcima 1. i 2. Odluke 2000/258/EZ dužan je svake godine sudjelovati u međulaboratorijskom usporednom testiranju.
   2.   Međulaboratorijsko usporedno testiranje provodi laboratorij Agence française de sécurité sanitaire des aliments de Nancy („AFSSA, Nancy”).
   3.   Nakon svakog međulaboratorijskog usporednog testiranja iz stavka 1., laboratorij AFSSA, Nancy podnosi najkasnije do 31. listopada iste godine odnosno izvješće s ocjenom:

               (a)

               odnosnom laboratoriju koji je sudjelovao u međulaboratorijskom usporednom testiranju;

               (b)

               nadležnom tijelu države članice u kojoj se nalazi laboratorij iz točke (a) u slučaju laboratorija ovlaštenog u skladu s člankom 3. stavkom 1. Odluke 2000/258/EZ;

               (c)

               Komisiji u slučaju laboratorija iz točke (a) ovlaštenog u skladu s člankom 3. stavkom 2. Odluke 2000/258/EZ.

         4.   Odstupajući od roka iz stavka 3., izvješće s negativnom ocjenom podnosi se u roku od 30 dana od ocjenjivanja.
   Članak 2.
   Održanje odobrenja dodijeljenog laboratorijima u državama članicama
   Odobrenje dodijeljeno laboratoriju u državi članici u skladu s člankom 3. stavkom 1. Odluke 2000/258/EZ održava se pod uvjetom da je ocjena u izvješću koje je izradio laboratorij AFSSA, Nancy nakon provedenog međulaboratorijskog usporednog testiranja iz članka 1. pozitivna.
   Članak 3.
   Održanje odobrenja dodijeljenog laboratorijima u trećim zemljama
   Odobrenje dodijeljeno laboratoriju u trećoj zemlji u skladu s člankom 3. stavkom 2. Odluke 2000/258/EZ održava se pod uvjetom da je ocjena u izvješću koji je izradio laboratorij AFSSA, Nancy nakon provedenog međulaboratorijskog usporednog testiranja iz članka 1. pozitivna.
   Članak 4.
   Naknade za godišnje međulaboratorijsko usporedno testiranje
   1.   Od 1. siječnja 2011. laboratorij AFSSA, Nancy naplaćuje svakom laboratoriju naknadu za sudjelovanje u međulaboratorijskom usporednom testiranju iz članka 1.
   2.   Tu naknadu utvrđuje laboratorij AFSSA, Nancy uzimajući u obzir mjerila za izračun naknada ili pristojbi iz Priloga VI. Uredbi (EZ) br. 882/2004.
   Članak 5.
   Stavljanje izvan snage
   Odluka 2004/233/EZ stavlja se izvan snage.
   Članak 6.
   Adresati
   Ova je Odluka upućena državama članicama.

      Sastavljeno u Bruxellesu 9. kolovoza 2010.

            Za Komisiju

         John DALLI

            Član Komisije

      (1)  SL L 79, 30.3.2000., str. 40.

      (2)  SL L 155, 18.6.2009., str. 30.

      (3)  SL L 165, 30.4.2004., str. 1.

      (4)  SL L 71, 10.3.2004., str. 30.

      (5)  SL L 219, 14.8.2008., str. 40.


title: 2014/91/EU: Provedbena odluka Komisije оd 14. veljače 2014. o izmjeni Priloga II. Odluci 93/52/EEZ u pogledu priznavanja određenih regija Italije i Španjolske kao službeno slobodnih od bruceloze ( B. melitensis ) te o izmjeni priloga I., II. i III. Odluci 2003/467/EZ u pogledu proglašavanja Mađarske službeno slobodnom od tuberkuloze, Rumunjske i određenih regija Italije službeno slobodnima od bruceloze te određenih regija Italije službeno slobodnima od enzootske leukoze goveda (priopćeno pod brojem dokumenta C(2014) 741)  Tekst značajan za EGP

text:
               18.2.2014

               HR

               Službeni list Europske unije

               L 46/12

      PROVEDBENA ODLUKA KOMISIJE

   оd 14. veljače 2014.
   o izmjeni Priloga II. Odluci 93/52/EEZ u pogledu priznavanja određenih regija Italije i Španjolske kao službeno slobodnih od bruceloze (B. melitensis) te o izmjeni priloga I., II. i III. Odluci 2003/467/EZ u pogledu proglašavanja Mađarske službeno slobodnom od tuberkuloze, Rumunjske i određenih regija Italije službeno slobodnima od bruceloze te određenih regija Italije službeno slobodnima od enzootske leukoze goveda
   (priopćeno pod brojem dokumenta C(2014) 741)
   (Tekst značajan za EGP)
   (2014/91/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin Prilog A odjeljak I. točku 4., Prilog A odjeljak II. točku 7. i Prilog D poglavlje I. točku E,
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (2), a posebno njezin Prilog A poglavlje 1. odjeljak II.,
   budući da:

               (1)

               Direktivom 91/68/EEZ utvrđuju se uvjeti zdravlja životinja kojima je uređena trgovina ovcama i kozama unutar Unije. Njome se određuju uvjeti uz koje je države članice ili njihove regije moguće priznati kao službeno slobodne od bruceloze.

               (2)

               U Prilogu II. Odluci Komisije 93/52/EEZ (3) nalazi se popis regija država članica koje su priznate kao službeno slobodne od bruceloze (B. melitensis) u skladu s Direktivom 91/68/EEZ.

               (3)

               Italija je Komisiji podnijela dokumentaciju kojom se dokazuje da regije Ligurija i Lacij udovoljavaju uvjetima iz Direktive 91/68/EEZ, prema čemu bi se mogle priznati kao službeno slobodne od bruceloze (B. melitensis).

               (4)

               Na temelju ocjene dokumentacije koju je podnijela Italija regije Ligurija i Lacij treba priznati kao službeno slobodne od bruceloze (B. melitensis).

               (5)

               Španjolska je Komisiji podnijela dokumentaciju kojom se dokazuje da autonomna zajednica Navarra udovoljava uvjetima iz Direktive 91/68/EEZ, prema čemu bi se mogla priznati kao službeno slobodna od bruceloze (B. melitensis).

               (6)

               Na temelju ocjene dokumentacije koju je podnijela Španjolska autonomnu zajednicu Navarru treba priznati kao službeno slobodnu od bruceloze (B. melitensis).

               (7)

               Odgovarajuće unose za Italiju i Španjolsku u Prilogu II. Odluci 93/52/EEZ treba stoga na odgovarajući način izmijeniti.

               (8)

               Direktiva 64/432/EEZ primjenjuje se na trgovinu govedima i svinjama unutar Unije. Njome se određuju uvjeti uz koje je države članice ili njihove regije moguće priznati kao službeno slobodne od tuberkuloze, bruceloze i enzootske leukoze goveda u pogledu stada goveda.

               (9)

               U prilozima Odluci Komisije 2003/467/EZ (4) nalazi se popis država članica i njihovih regija koje su proglašene službeno slobodnima od tuberkuloze, bruceloze i enzootske leukoze goveda.

               (10)

               Mađarska je Komisiji podnijela dokumentaciju kojom se dokazuje da njezino cijelo državno područje udovoljava uvjetima iz Direktive 64/432/EEZ, prema čemu bi se mogla priznati kao službeno slobodna od tuberkuloze.

               (11)

               Na temelju ocjene dokumentacije koju je podnijela Mađarska tu državu članicu treba proglasiti službeno slobodnom od tuberkuloze.

               (12)

               Rumunjska je Komisiji podnijela dokumentaciju kojom se dokazuje da njezino cijelo državno područje udovoljava uvjetima iz Direktive 64/432/EEZ, prema čemu bi se mogla priznati kao službeno slobodna od bruceloze.

               (13)

               Na temelju ocjene dokumentacije koju je podnijela Rumunjska tu državu članicu treba proglasiti službeno slobodnom od bruceloze.

               (14)

               Italija je Komisiji podnijela dokumentaciju kojom se dokazuje da regija Ligurija udovoljava uvjetima iz Direktive 64/432/EEZ, prema čemu bi se mogla priznati kao službeno slobodna od bruceloze.

               (15)

               Na temelju ocjene dokumentacije koju je podnijela Italija regiju Liguriju treba priznati kao službeno slobodnu od bruceloze.

               (16)

               Italija je Komisiji podnijela dokumentaciju kojom se dokazuje da pokrajina Avellino u regiji Kampaniji, pokrajina Latina u regiji Laciju i regija Ligurija udovoljavaju uvjetima iz Direktive 64/432/EEZ, prema čemu bi se mogle priznati kao službeno slobodne od enzootske leukoze goveda.

               (17)

               Na temelju ocjene dokumentacije koju je podnijela Italija pokrajinu Avellino u regiji Kampaniji, pokrajinu Latinu u regiji Laciju i regiju Liguriju treba priznati kao službeno slobodne od enzootske leukoze goveda.

               (18)

               Priloge I., II. i III. Odluci 2003/467/EZ treba stoga na odgovarajući način izmijeniti i dopuniti.

               (19)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog II. Odluci 93/52/EEZ mijenja se u skladu s Prilogom I. ovoj Odluci.
   Članak 2.
   Prilozi I., II. i III. Odluci 2003/467/EZ mijenjaju se u skladu s Prilogom II. ovoj Odluci.
   Članak 3.
   Ova je Odluka upućena državama članicama.

      Sastavljeno u Bruxellesu 14. veljače 2014.

            Za Komisiju

         Tonio BORG

            Član Komisije

      (1)  SL 121, 29.7.1964., str. 1977/64.

      (2)  SL L 46, 19.2.1991., str. 19.

      (3)  Odluka Komisije 93/52/EEZ od 21. prosinca 1992. o utvrđivanju sukladnosti određenih država članica ili regija zahtjevima u pogledu bruceloze (B. melitensis) i o statusu države članice ili regije službeno slobodne od te bolesti (SL L 13, 21.1.1993., str. 14.).

      (4)  Odluka Komisije 2003/467/EZ od 23. lipnja 2003. o uvođenju službenog statusa slobodnog od tuberkuloze, bruceloze i enzootske leukoze goveda nekim državama članicama i regijama država članica u pogledu stada goveda (SL L 156, 25.6.2003., str. 74.).

      PRILOG I.
      Prilog II. Odluci 93/52/EEZ mijenja se kako slijedi:

                  1.

                  Unos za Italiju zamjenjuje se sljedećim:
                  „U Italiji:

                              —

                              Regija Abruzzo: Pokrajina Pescara,

                              —

                              Pokrajina Bolzano,

                              —

                              Regija Emilia-Romagna,

                              —

                              Regija Friuli-Venezia Giulia,

                              —

                              Regija Lacij,

                              —

                              Regija Ligurija,

                              —

                              Regija Lombardija,

                              —

                              Regija Marche,

                              —

                              Regija Molise,

                              —

                              Regija Pijemont,

                              —

                              Regija Sardinija,

                              —

                              Regija Toskana,

                              —

                              Pokrajina Trento,

                              —

                              Regija Umbrija,

                              —

                              Regija Valle d’Aosta,

                              —

                              Regija Veneto.”

                  2.

                  Unos za Španjolsku zamjenjuje se sljedećim:
                  „U Španjolskoj:

                              —

                              Autonomna zajednica Asturias,

                              —

                              Autonomna zajednica Balearski otoci,

                              —

                              Autonomna zajednica Kanarski otoci: pokrajine Santa Cruz de Tenerife, Las Palmas,

                              —

                              Autonomna zajednica Kantabrija,

                              —

                              Autonomna zajednica Castilla y Leon,

                              —

                              Autonomna zajednica Galicija,

                              —

                              Autonomna zajednica Navarra,

                              —

                              Autonomna zajednica Baskija.”

      PRILOG II.
      Prilozi I., II. i III. Odluci 2003/467/EZ mijenjaju se kako slijedi:

                  1.

                  U Prilogu I., poglavlje 1. mijenja se i glasi:
                  „POGLAVLJE 1.

                     Države članice službeno slobodne od tuberkuloze

                              Oznaka ISO

                              Država članica

                              BE

                              Belgija

                              CZ

                              Češka

                              DK

                              Danska

                              DE

                              Njemačka

                              EE

                              Estonija

                              FR

                              Francuska

                              LV

                              Latvija

                              LU

                              Luksemburg

                              HU

                              Mađarska

                              NL

                              Nizozemska

                              AT

                              Austrija

                              PL

                              Poljska

                              SI

                              Slovenija

                              SK

                              Slovačka

                              FI

                              Finska

                              SE

                              Švedska”

                  2.

                  U Prilogu II. poglavlje 1. zamjenjuje se sljedećim:
                  „POGLAVLJE 1.

                     Države članice službeno slobodne od bruceloze

                              Oznaka ISO

                              Država članica

                              BE

                              Belgija

                              CZ

                              Češka

                              DK

                              Danska

                              DE

                              Njemačka

                              EE

                              Estonija

                              IE

                              Irska

                              FR

                              Francuska

                              LV

                              Latvija

                              LU

                              Luksemburg

                              NL

                              Nizozemska

                              AT

                              Austrija

                              PL

                              Poljska

                              RO

                              Rumunjska

                              SI

                              Slovenija

                              SK

                              Slovačka

                              FI

                              Finska

                              SE

                              Švedska”

                  3.

                  U Prilogu II. poglavlje 2. unos za Italiju zamjenjuje se sljedećim:
                  „U Italiji:

                              —

                              Regija Abruzzo: Pokrajina Pescara,

                              —

                              Pokrajina Bolzano,

                              —

                              Regija Emilia-Romagna,

                              —

                              Regija Friuli-Venezia Giulia,

                              —

                              Regija Lacij: Pokrajine Frosinone, Latina, Rieti, Viterbo,

                              —

                              Regija Ligurija,

                              —

                              Regija Lombardija,

                              —

                              Regija Marche,

                              —

                              Regija Molise, Pokrajina Campobasso,

                              —

                              Regija Pijemont,

                              —

                              Regija Puglia: Pokrajina Brindisi,

                              —

                              Regija Sardinija,

                              —

                              Regija Toskana,

                              —

                              Pokrajina Trento,

                              —

                              Regija Umbrija,

                              —

                              Regija Valle d’Aosta,

                              —

                              Regija Veneto.”

                  4.

                  U Prilogu III. poglavlje 2. unos za Italiju zamjenjuje se sljedećim:
                  „U Italiji:

                              —

                              Regija Abruzzo: Pokrajina Pescara,

                              —

                              Pokrajina Bolzano,

                              —

                              Regija Campania: pokrajine Avellino, Benevento, Napoli,

                              —

                              Regija Emilia-Romagna,

                              —

                              Regija Friuli-Venezia Giulia,

                              —

                              Regija Lacij: pokrajine Frosinone, Latina, Rieti, Viterbo,

                              —

                              Regija Ligurija,

                              —

                              Regija Lombardija,

                              —

                              Regija Marche,

                              —

                              Regija Molise,

                              —

                              Regija Pijemont,

                              —

                              Regija Puglia: Pokrajina Brindisi,

                              —

                              Regija Sardinija,

                              —

                              Regija Sicilija: pokrajine Agrigento, Caltanissetta, Catania, Enna, Palermo, Ragusa, Siracusa, Trapani,

                              —

                              Regija Toskana,

                              —

                              Pokrajina Trento,

                              —

                              Regija Umbrija,

                              —

                              Regija Valle d’Aosta,

                              —

                              Regija Veneto.”


title: Provedbena odluka Komisije оd 28. rujna 2016. o uspostavi programa rada za procjenu zahtjeva za produljenje odobrenja aktivnih tvari koja istječu u 2019., 2020. i 2021. u skladu s Uredbom (EZ) br. 1107/2009 Europskog parlamenta i Vijeća

text:
               29.9.2016

               HR

               Službeni list Europske unije

               C 357/9

         PROVEDBENA ODLUKA KOMISIJE
   оd 28. rujna 2016.
   o uspostavi programa rada za procjenu zahtjeva za produljenje odobrenja aktivnih tvari koja istječu u 2019., 2020. i 2021. u skladu s Uredbom (EZ) br. 1107/2009 Europskog parlamenta i Vijeća
   (2016/C 357/05)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a osobito njezin članak 18.,
   budući da:

               (1)

               Veliki broj aktivnih tvari koje se smatraju odobrenima u skladu s Uredbom (EZ) br. 1107/2009 te su navedene u dijelu A Priloga Uredbi (EZ) br. 540/2011 (2) imaju datum isteka između 1. siječnja 2019. i 31. prosinca 2021. U dijelu B Priloga Provedbenoj Uredbi Komisije (EU) br. 686/2012 (3) nalazi se popis tih aktivnih tvari i ocjena tih aktivnih tvari dodjeljuje se državama članicama pri čemu je za svaku aktivnu tvar imenovana država članica izvjestiteljica i suizvjestiteljica za potrebe postupka produljenja.

               (2)

               U pogledu vremena i resursa potrebnih za procjenu zahtjeva za produljenje odobrenja pri tako velikom broju aktivnih tvari u državama članicama i u Europskoj agenciji za sigurnost hrane, potrebno je izraditi program rada u kojem će se grupirati slične aktivne tvari i odrediti prioriteti na temelju pitanja sigurnosti za zdravlje ljudi i životinja ili za okoliš kako je predviđeno u članku 18. Uredbe (EZ) br. 1107/2009.

               (3)

               Kako je navedeno u uvodnoj izjavi 17. Uredbe (EZ) br. 1107/2009, potrebno je utvrditi tvari manjeg rizika i olakšati stavljanje na tržište sredstava za zaštitu bilja koja te tvari sadrže. Nadalje, u skladu s ciljevima Direktive 2009/128/EZ (4) Europskog parlamenta i Vijeća trebalo bi promicati upotrebu sredstava za zaštitu bilja s najmanjim negativnim učincima na zdravlje ljudi i životinja te okoliš. Stoga bi u programu trebalo grupirati aktivne tvari manjeg rizika kako bi se odredilo čija je procjena prioritet da bi se na vrijeme produljilo odobrenje.

               (4)

               Uz to, potrebno je utvrditi i tvari za koje se očekuje da s obzirom na svoja svojstva neće ispuniti kriterije za odobrenje navedene u točkama 3.6.2. do 3.6.5. i točki 3.7. Priloga II. Uredbi (EZ) br. 1107/2009. U programu bi trebalo grupirati te tvari kako bi se odredili prioriteti kod njihove procjene.

               (5)

               S obzirom na resurse dostupne tijelima koja provode procjenu zahtjeva za produljenje odobrenja, ne može se isključiti da bi zbog određivanja prioriteta kod procjene tvari u skladu s ovom Odlukom moglo isteći odobrenje za neke druge aktivne tvari prije nego što se donese odluka o produljenju njihova odobrenja. U takvim slučajevima potrebno je na vrijeme produljiti razdoblje odobrenja tih aktivnih tvari u skladu s člankom 17. Uredbe (EZ) br. 1107/2009.

               (6)

               Osim grupiranja sličnih aktivnih tvari na temelju prioriteta za njihovu procjenu, člankom 18. Uredbe (EZ) br. 1107/2009 također se predviđa da se u program rada uključe posebni elementi. Provedbenim uredbama Komisije (EU) br. 844/2012 (5) i (EU) br. 686/2012 provodi se članak 18. drugi stavak točke (a) do (e) odnosno točka (f) Uredbe (EZ) br. 1107/2009,

         ODLUČILA JE:
   Jedini članak
   Donosi se program rada utvrđen u Prilogu ovoj Odluci.

      Sastavljeno u Bruxellesu 28. rujna 2016.

            Za Komisiju

         Vytenisa ANDRIUKAITIS

            Član Komisije

      (1)  SL L 309, 24.11.2009., str. 1.

      (2)  SL L 153, 11.6.2011., str. 1.

      (3)  Provedbena uredba Komisije (EU) br. 686/2012 od 26. srpnja 2012. o dodjeljivanju ocjene aktivnih tvari državama članicama radi postupka obnavljanja (SL L 200, 27.7.2012., str. 5.).

      (4)  Direktiva 2009/128/EZ Europskog parlamenta i Vijeća od 21. listopada 2009. o uspostavi okvira za djelovanje Zajednice u postizanju održive upotrebe pesticida (SL L 309, 24.11.2009., str. 71.).

      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.)

      PRILOG

                  1.

                  Program rada odnosi se na aktivne tvari koje se smatraju odobrenima u skladu s Uredbom (EZ) br. 1107/2009 i koje su navedene u dijelu B Priloga Provedbenoj uredbi (EU) br. 686/2012.

                  2.

                  Prioriteti za procjenu zahtjeva za produljenje odobrenja aktivnih tvari i grupiranje sličnih aktivnih tvari, kako je predviđeno u članku 18. Uredbe (EZ) br. 1107/2009, jesu sljedeći:

                              1.

                              Kod procjene zahtjeva za produljenje odobrenja aktivnih tvari koje bi se, s obzirom na njihova svojstva, mogle utvrditi kao aktivne tvari potencijalno manjeg rizika, prioriteti se određuju kako bi se omogućilo da se najveći mogući broj aktivnih tvari manjeg rizika odobri bez odlaganja ili s najkraćim mogućim odlaganjem.

                              2.

                              Kod procjene zahtjeva za produljenje odobrenja aktivnih tvari za koje se, s obzirom na njihova svojstva, očekuje da neće ispuniti kriterije za odobrenje utvrđene u točkama 3.6.2. do 3.6.5. i točki 3.7. Priloga II. Uredbi (EZ) br. 1107/2009, potrebno je odrediti prioritete. U skladu s tim, te se procjene provode bez odlaganja ili s najkraćim mogućim odlaganjem.

                              3.

                              Ako je vjerojatno da će odobrenje određenih aktivnih tvari koje nisu obuhvaćene točkama 1. i 2. isteći prije nego što se donese odluka o produljenju odobrenja tih tvari, razdoblje odobrenja tih aktivnih tvari na vrijeme se produljuje u skladu s člankom 17. Uredbe (EZ) br. 1107/2009.


title: 2012/112/EU: Provedbena odluka Komisije od 17. veljače 2012. o izmjeni Priloga E Direktivi Vijeća 92/65/EEZ u vezi s obrascima zdravstvenih certifikata za životinje s gospodarstava i životinje, sjeme, jajne stanice i zametke iz odobrenih tijela, instituta ili centara (priopćena pod brojem dokumenta C(2012) 860)  Tekst značajan za EGP

text:
               03/Sv. 64

               HR

               Službeni list Europske unije

               266

         32012D0112

               L 050/51

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 17. veljače 2012.
   o izmjeni Priloga E Direktivi Vijeća 92/65/EEZ u vezi s obrascima zdravstvenih certifikata za životinje s gospodarstava i životinje, sjeme, jajne stanice i zametke iz odobrenih tijela, instituta ili centara
   (priopćena pod brojem dokumenta C(2012) 860)
   (Tekst značajan za EGP)
   (2012/112/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 92/65/EEZ od 13. srpnja 1992. o utvrđivanju zahtjeva zdravlja životinja kojima se uređuje trgovina unutar Zajednice i uvoz u Zajednicu životinja, sjemena, jajnih stanica i zametaka koji ne podliježu zahtjevima zdravlja životinja utvrđenim u posebnim pravilima Zajednice iz Priloga A poglavlja I. Direktive 90/425/EEZ (1), a posebno prvi stavak njezinoga članka 22.,
   budući da:

               (1)

               Direktivom 92/65/EEZ utvrđeni su zahtjevi zdravlja životinja kojima se uređuje stavljanje u promet u Uniji životinjama, sjemenom, jajnim stanicama i zamecima na koje se ne primjenjuju zahtjevi propisani u određenim posebnim pravnim aktima Unije. Dodatno tome, u dijelu I. Priloga E Direktivi naveden je obrazac zdravstvenog certifikata za promet životinjama s gospodarstava (kopitara i papkara, ptica, lagomorfa, pasa, mačaka i pitomih vretica), dok je u dijelu 3. toga Priloga naveden obrazac zdravstvenog certifikata za stavljanje u promet životinja, sjemena, zametaka i jajnih stanica iz odobrenih ustanova, zavoda ili centara.

               (2)

               Člankom 6. stavkom 3. Direktive 92/65/EEZ utvrđeni su zahtjevi zdravlja životinja kojima se uređuje stavljanje u promet svinja osim onih obuhvaćenih Direktivom Vijeća 64/432/EEZ od 26. lipnja 1964. o zdravstvenim problemima koji utječu na promet unutar Zajednice govedima i svinjama (2). Tim je člankom između ostalog predviđeno da kad svinje ne potječu iz stada koja su slobodna od bruceloze u skladu s Direktivom 64/432/EEZ, one se moraju 30 dana prije njihove isporuke podvrgnuti s negativnim rezultatom testu kojim se dokazuje da su slobodne od antitijela bruceloze. U interesu dosljednosti zakonodavstva Unije, potrebno je izmijeniti obrazac zdravstvenog certifikata navedenog u dijelu 1. Priloga E Direktivi 92/65/EEZ, kako bi sadržavao posebno upućivanje na taj zahtjev.

               (3)

               Direktivom Komisije 2007/598/EZ od 28. kolovoza 2007. o mjerama za sprečavanje širenja visoko patogene influence ptica na druge ptice u zatočeništvu držane u zoološkim vrtovima i odobrenim tijelima, institutima ili centrima u državama članicama (3), odobreni su u nekim državama članicama programi preventivnog cijepljenja protiv te bolesti.

               (4)

               Točkom 4. alinejom (b) Priloga II. Odluci 2007/598/EZ predviđeno je da se ptice, cijepljene protiv influence ptica koje se drže u zoološkim vrtovima koji nisu odobreni u skladu s Direktivom 92/65/EEZ, mogu premjestiti u druge države članice nakon odobrenja države članice odredišta, pod uvjetom da one ispunjavaju zahtjeve propisane u toj Odluci i ako ih prati zdravstveni certifikat kako je propisano u dijelu 1. Priloga E toj Direktivi, u kojem se navodi da su u skladu s Odlukom 2007/598/EZ i da su određenog datuma cijepljene protiv influence ptica.

               (5)

               Međutim, ptice kako je navedeno u članku 7. Direktive 92/65/EEZ ne treba pratiti zdravstveni certifikat, kako je utvrđeno u dijelu 1. njezinoga Priloga E ako se stavljaju u promet unutar Unije, ali ih mora pratiti vlastita potvrda gospodarskog subjekta u skladu s člankom 4. te Direktive, odnosno u slučaju papagajskih vrsta komercijalni dokument potpisan od strane službenog veterinara ili veterinara koji je odgovoran za gospodarstvo.

               (6)

               Zato je potrebno pojasniti da zdravstveni certifikat naveden u dijelu 1. Priloga E Direktivi 92/65/EEZ treba samo pratiti ptice koje su cijepljenje protiv influence ptica i koje dolaze s gospodarstva na kojem je provedeno cijepljenje protiv influence ptica tijekom posljednjih 12 mjeseci. Zato je potrebno izmijeniti obrazac zdravstvenog certifikata koji je naveden u dijelu 1. toga Priloga kako bi sadržavao upućivanje na takvo cijepljenje.

               (7)

               Člankom 10. Direktive 92/65/EEZ utvrđeni su zahtjevi zdravlja životinja kojima se uređuje stavljanje u promet pasa, mačaka i pitomih vretica. Tim člankom je između ostalog predviđeno da oni moraju ispunjavati odgovarajuće zahtjeve propisane u Uredbi (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja koji se primjenjuju na nekomercijalno premještanje kućnih ljubimaca i o izmjeni Direktive Vijeća 92/65/EEZ (4).

               (8)

               Člankom 6. Uredbe (EZ) br. 998/2003 predviđeno je da do 31. prosinca 2011. psi i mačke koji ulaze u Irsku, Maltu, Švedsku i Ujedinjenu Kraljevinu iz ostalih država članica moraju biti cijepljeni i podliježu prije ulaska testiranju krvi na bjesnoću u skladu s nacionalnim propisima.

               (9)

               Dodatno tome, člankom 16. iste Uredbe predviđeno je da do 31. prosinca 2011. Finska, Irska, Malta, Švedska i Ujedinjena Kraljevina vezano uz ehinokokozu te Irska, Malta i Ujedinjena Kraljevina vezano uz krpelje, mogu ulazak kućnih ljubimaca na svoje državno područje uvjetovati ispunjavanjem određenih dodatnih nacionalnih zahtjeva.

               (10)

               Delegirana Uredba Komisije (EU) br. 1152/2011 od 14. srpnja 2011. o dopuni Uredbe (EZ) br. 998/2003 Europskog parlamenta i Vijeća o preventivnim zdravstvenim mjerama za kontrolu Echinococcus multilocularis infekcije pasa (5), donesena je kako bi se osigurala daljnja zdravstvena zaštita Irske, Malte, Finske i Ujedinjene Kraljevine od Echinococcus multilocularis. Ona se primjenjuje od 1. siječnja 2012.

               (11)

               Zato je potrebno upućivanje na članke 6. i 16. Uredbe (EZ) br. 998/2003 uneseno u obrazac zdravstvenog certifikata navedenog u dijelu 1. Priloga E Direktivi 92/65/EEZ u odnosu na pse brisati i zamijeniti, upućivanjem na Delegiranu Uredbu (EU) br. 1152/2001.

               (12)

               Dio 1. Priloga E Direktivi 92/65/EEZ potrebno je stoga izmijeniti.

               (13)

               Člankom 13. Direktive 92/65/EEZ propisani su zahtjevi zdravlja životinja kojima se uređuje stavljanje u promet životinja vrsta osjetljivih na bolesti na popisu u njezinim prilozima A i B te sjemena, jajnih stanica i zametaka takvih životinja koje se isporučuju iz tijela, instituta ili centara odobrenih u skladu s Prilogom C.

               (14)

               Sjeme, jajne stanice i zameci određenih vrsta mogu biti zamrznuti i skladišteni dugo vremena i zato možda više nije na raspolaganju podatak o životinji davatelju na dan izdavanja zdravstvenog certifikata navedenog u dijelu 3. Priloga E Direktivi 92/65/EEZ da bi se potvrdilo da je životinja davatelj zdrava i slobodna od kliničke bolesti bilo na dan sakupljanja ili na datum izdavanja zdravstvenog certifikata.

               (15)

               Točkom 4. alinejom (a) Priloga II. Odluci 2007/598/EZ predviđeno je da se ptice cijepljene protiv influence ptica koje borave u odobrenim tijelima, institutima ili centrima, uključujući zoološke vrtove, smiju premjestiti u druge odobrena tijela, institute ili centre, uključujući zoološke vrtove u drugim državama članicama, pod uvjetom da ispunjavaju zahtjeve propisane u toj Odluci i da ih prati zdravstveni certifikat kako je propisano u dijelu 3. Priloga E Direktivi 92/65/EEZ, kojim se potvrđuje da su ptice cijepljene protiv influence ptica u skladu s Odlukom Komisije 2006/474/EZ (6). Kako je ta Odluka otada stavljena izvan snage i zamijenjena Odlukom 2007/598/EZ, to upućivanje treba zamijeniti upućivanjem na Odluku 2007/598/EZ.

               (16)

               Stoga je dio 3. Priloga E Direktivi 92/65/EEZ potrebno izmijeniti.

               (17)

               Direktivu 92/65/EEZ stoga je potrebno izmijeniti.

               (18)

               Kako bi se spriječilo bilo kakvo ometanje prometa, potrebno je pod određenim uvjetima dopustiti upotrebu za vrijeme prijelaznog razdoblja zdravstvenih certifikata izdanih u skladu s dijelom 1. i dijelom 3. Priloga E Direktivi 92/65/EEZ prije izmjena uvedenih ovom Odlukom.

               (19)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog E Direktivi 92/65/EEZ mijenja se u skladu s Prilogom ovoj Odluci.
   Članak 2.
   U prijelaznom razdoblju do 30. lipnja 2012. države članice mogu odobriti stavljanje u promet životinja s gospodarstava te životinja, sjemena, jajnih stanica i zametaka iz odobrenih tijela, instituta ili centara koje prati zdravstveni certifikat izdan najkasnije do 29. veljače 2012. u skladu s obrascima navedenim u dijelu 1. i dijelu 3. Priloga E Direktivi 92/65/EEZ u njegovoj verziji prije izmjena uvedenih ovom Odlukom.
   Članak 3.
   Ova se Odluka primjenjuje od 1. ožujka 2012.
   Članak 4.
   Ova je Odluka upućena državama članicama.

      Sastavljeno u Bruxellesu 17. veljače 2012.

            Za Komisiju

         John DALLI

            Član Komisije

      (1)  SL L 268, 14.9.1992., str. 54.

      (2)  SL L 121, 29.7.1964., str. 1977/64.

      (3)  SL L 230, 1.9.2007., str. 20.

      (4)  SL L 146, 13.6.2003., str. 1.

      (5)  SL L 296, 15.11.2011., str. 6.

      (6)  SL L 187, 8.7.2006., str. 37.
   PRILOG
   Prilog E Direktivi 92/65/EEZ mijenja se kako slijedi:

               (1)

               Dio 1. zamjenjuje se sljedećim:
               „Dio 1. —   Zdravstveni certifikat za promet životinjama s gospodarstava (papkara i kopitara, ptica cijepljenih protiv influence ptica, lagomorfa, pasa, mačaka i pitomih vretica) 92/65 EI

               (2)

               Dio 3. zamjenjuje se sljedećim:
               „Dio 3. —   Zdravstveni certifikat za promet životinjama, sjemenom, jajnim stanicama i zamecima iz odobrenih tijela, instituta ili centara 92/65 EIII


title: 2014/921/EU: Provedbena odluka Vijeća od 16. prosinca 2014. o ovlaštenju Hrvatske da primijeni oslobođenje od poreza na plinsko ulje koje se upotrebljava za rad strojeva za humanitarno razminiranje u skladu s člankom 19. Direktive 2003/96/EZ

text:
               18.12.2014

               HR

               Službeni list Europske unije

               L 363/150

         PROVEDBENA ODLUKA VIJEĆA
   od 16. prosinca 2014.
   o ovlaštenju Hrvatske da primijeni oslobođenje od poreza na plinsko ulje koje se upotrebljava za rad strojeva za humanitarno razminiranje u skladu s člankom 19. Direktive 2003/96/EZ

      (2014/921/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije (1), a posebno njezin članak 19.,
   uzimajući u obzir prijedlog Europske komisije,
   budući da:

               (1)

               Dopisom od 8. travnja 2014. hrvatska su nadležna tijela podnijela zahtjev za donošenje odluke o ovlaštenju na temelju koje bi Hrvatska mogla primijeniti oslobođenje od plaćanja poreza na plinsko ulje koje se upotrebljava za rad strojeva za humanitarno razminiranje u skladu s člankom 19. Direktive 2003/96/EZ.

               (2)

               Predviđenim oslobođenjem od poreza Hrvatska namjerava ubrzati razminiranje preostalih područja koja su zagađena minsko-eksplozivnim sredstvima u različitim regijama. Mjera bi time imala izravne pozitivne učinke na život i zdravlje ljudi u tim regijama.

               (3)

               Mjera bi trebala biti ograničena na akreditirane strojeve za posebne namjene koji su posebno konstruirani i izrađeni za poslove čišćenja miniranih područja.

               (4)

               Mjera bi trebala biti ograničena na područja koje su zagađena minsko-eksplozivnim sredstvima na državnom području Republike Hrvatske.

               (5)

               Mjera bi se trebala primjenjivati na sve subjekte koji su uključeni u humanitarno razminiranje u Hrvatskoj i stoga se neće dati nikakva ekonomska korist nekom određenom uključenom gospodarskom subjektu.

               (6)

               Prema tome, mjera je prihvatljiva za ispravno funkcioniranje unutarnjeg tržišta i za potrebu osiguranja pravednog tržišnog natjecanja. Mjera je sukladna sa zdravstvenom, okolišnom, energetskom i prometnom politikom Unije.

               (7)

               Na temelju članka 19. stavka 2. Direktive 2003/96/EZ proizlazi da svako ovlaštenje odobreno prema tom članku mora biti strogo vremenski ograničeno. Kako bi se uključenim gospodarskim subjektima pružila dovoljna razina sigurnosti i dovoljno vremena da zaključe postupak razminiranja zagađenih područja, ovlaštenje bi trebalo dodjeliti na razdoblje od šest godina.

               (8)

               Ovom se Odlukom ne dovode u pitanje primjena pravila Unije o državnim potporama,

         DONIJELO JE OVU ODLUKU:
   Članak 1.
   Hrvatsku se ovlašćuje da izuzme od oporezivanja plinsko ulje koje se koristi za rad specijalnih strojeva koji se koriste za humanitarno razminiranje na njezinu državnom području. Mjera je ograničena na akreditirane strojeve za posebne namjene koji su posebno konstruirani i izrađeni za poslove čišćenja miniranih područja.
   Članak 2.
   Ova Odluka proizvodi učinke od dana priopćenja.
   Prestaje važiti šest godina nakon dana priopćenja.
   Članak 3.
   Ova je Odluka upućena Republici Hrvatskoj.

      Sastavljeno u Bruxellesu 16. prosinca 2014.

            Za Vijeće

            Predsjednik

         S. GOZI

      (1)  SL L 283, 31.10.2003., str. 51.


title: 2014/156/EU: Provedbena odluka Komisije оd 19. ožujka 2014. o uspostavi posebnog programa kontrole i inspekcije za ribarstvo kojim se iskorištavaju stokovi plavoperajne tune u istočnom Atlantiku i Sredozemlju i sabljana u Sredozemlju i za ribarstvo kojim se iskorištavaju stokovi srdela i inćuna u sjevernom Jadranskom moru (priopćeno pod brojem dokumenta C(2014) 1717)

text:
               21.3.2014

               HR

               Službeni list Europske unije

               L 85/15

      PROVEDBENA ODLUKA KOMISIJE

   оd 19. ožujka 2014.
   o uspostavi posebnog programa kontrole i inspekcije za ribarstvo kojim se iskorištavaju stokovi plavoperajne tune u istočnom Atlantiku i Sredozemlju i sabljana u Sredozemlju i za ribarstvo kojim se iskorištavaju stokovi srdela i inćuna u sjevernom Jadranskom moru
   (priopćeno pod brojem dokumenta C(2014) 1717)
   (2014/156/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 95.,
   budući da:

               (1)

               Uredba (EZ) br. 1224/2009 primjenjuje se na sve aktivnosti obuhvaćene zajedničkom ribarstvenom politikom koje se obavljaju u državnom području država članica ili u vodama Unije ili ih obavljaju ribarska plovila Unije ili, ne dovodeći u pitanje primarnu odgovornost države članice zastave, državljani država članica, te se njome posebno utvrđuje da države članice osiguravaju da se kontrola, inspekcija i izvršenje obavlja na nediskriminirajućoj osnovi s obzirom na sektore, plovila ili osobe te na osnovi upravljanja rizikom.

               (2)

               Uredbom Vijeća (EZ) br. 302/2009 (2) utvrđuju se opća pravila kojima Unija primjenjuje višegodišnji plan oporavka plavoperajne tune (Thunnus thynnus) koji je preporučila Međunarodna komisija za očuvanje atlantskih tuna (International Commission for the Conservation of Atlantic tunas – ICCAT).

               (3)

               Uredbom Vijeća (EZ) br. 1967/2006 (3) utvrđuju se pravila koja se odnose na tehničke mjere, planove upravljanja i posebne mjere za visokomigratorne vrste, za potrebe očuvanja, upravljanja i iskorištavanja živih bogatstava mora.

               (4)

               Opća komisija za ribarstvo Sredozemlja (General Fisheries Commission of the Mediterranean – GFCM) na svojem je 37. godišnjem sastanku u svibnju 2013. odobrila Preporuku GFCM 37/2013/1 (4) o višegodišnjem planu upravljanja za ribarstvo malih pelagijskih stokova u geografskom potpodručju GFCM-a 17 (sjeverno Jadransko more) i o prijelaznim mjerama očuvanja za ribarstvo malih pelagijskih stokova u geografskom potpodručju 18 (južno Jadransko more).

               (5)

               ICCAT je na svojem godišnjem sastanku 2011. donio Preporuku [11-03] (5) o mjerama upravljanja za sredozemnog sabljana. Odredbe preporuka koje su odobrile regionalne organizacije za upravljanje u ribarstvu obvezujuće su za države članice i stoga važne za ovu Odluku kojom se rješavaju pitanja načina na koji države članice planiraju, raspoređuju i izvršavaju svoju kontrolu i inspekciju aktivnosti koje se obavljaju u okviru područja primjene zajedničke ribarstvene politike.

               (6)

               Člankom 95. Uredbe (EZ) br. 1224/2009 predviđa se mogućnost da Komisija u dogovoru s predmetnim državama članicama odredi na koju se vrstu ribolova primjenjuje poseban program kontrole i inspekcije. U takvom posebnom programu kontrole i inspekcije trebaju biti utvrđeni ciljevi, prioriteti i postupci te pokazatelji za inspekcijske aktivnosti koje treba utvrditi na temelju upravljanja rizikom i periodično revidirati nakon analize postignutih rezultata. Predmetne države članice obvezuju se donijeti potrebne mjere za osiguravanje provedbe posebnog programa kontrole i inspekcije, posebno s obzirom na potrebne ljudske i materijalne resurse te razdoblja i zone njihovog korištenja.

               (7)

               Člankom 95. stavkom 2. Uredbe (EZ) br. 1224/2009 predviđa se da se u posebnom programu kontrole i inspekcije navode pokazatelji za inspekcijske aktivnosti koje treba utvrditi na temelju upravljanja rizicima. U tu je svrhu primjereno utvrditi mjerila za zajedničku procjenu rizika i upravljanja za aktivnosti provjere, inspekcije i verifikacije kako bi se omogućila pravovremena analiza rizika i globalne procjene informacija relevantnih za kontrolu i inspekciju. Zajednička su mjerila usmjerena osiguranju usklađenog pristupa inspekciji i verifikaciji u svim državama članicama i uspostavljanju ravnopravnih uvjeta natjecanja za sve gospodarske subjekte.

               (8)

               Poseban program kontrole i inspekcije treba utvrditi za razdoblje od 16. ožujka 2014. do 15. ožujka 2018., a trebala bi ga provoditi Hrvatska, Cipar, Francuska, Grčka, Italija, Malta, Portugal, Slovenija i Španjolska.

               (9)

               Člankom 98. stavcima 1. i 3. Provedbene uredbe Komisije (EU) br. 404/2011 (6) predviđa se da, ne dovodeći u pitanje odredbe propisane višegodišnjim planovima, pri odabiru ciljeva inspekcijskih pregleda nadležna tijela država članica trebaju primjenjivati pristup koji se temelji na procjeni rizika i pritom koristiti sve dostupne informacije te da, u skladu sa strategijom kontrole i provedbe koja se temelji na procjeni rizika, trebaju obavljati potrebne inspekcijske aktivnosti na objektivan način kako bi spriječile zadržavanje na plovilu, pretovar, iskrcaj, preradu, prijevoz, skladištenje, prodaju i stvaranje zaliha proizvoda ribarstva dobivenih obavljanjem aktivnosti koje nisu u skladu s pravilima zajedničke ribarstvene politike.

               (10)

               Europska agencija za kontrolu ribarstva, osnovana Uredbom Vijeća (EZ) br. 768/2005 (7) (European Fisheries Control Agency, u nastavku „EFCA”), koordinira provedbu posebnog programa kontrole i inspekcije putem plana o zajedničkom korištenju sredstava kojima se provode ciljevi, prioriteti, postupci i pokazatelji za inspekcijske aktivnosti određene u posebnom programu kontrole i inspekcije te se identificiraju načini kontrole i inspekcije koje svaka predmetna država članica može objediniti. Stoga treba razjasniti veze između postupaka definiranih posebnim programom kontrole i inspekcije i postupaka definiranih planom o zajedničkom korištenju sredstava.

               (11)

               Kako bi se uskladili postupci kontrole i inspekcije povezani s iskorištavanjem stokova plavoperajne tune u istočnom Atlantiku i Sredozemlju, sabljana u Sredozemlju i stokova srdela i inćuna u sjevernom Jadranskom moru te osigurao uspjeh višegodišnjih planova i mjera upravljanja za te stokova i njihov ribolov, primjereno je utvrditi pravila za aktivnosti kontrole i inspekcije koje će obavljati nadležna tijela predmetnih država članica, uključujući zajednički pristup relevantnim podacima. U tom bi smislu ciljni pokazatelji i ciljevi trebali odrediti intenzitet i prioritete aktivnosti kontrole i inspekcije.

               (12)

               Prema potrebi, zajedničke aktivnosti inspekcije i nadzora u odnosnim državama članicama treba obavljati u skladu s planovima o zajedničkom korištenju sredstava koje utvrđuje EFCA, kako bi se poboljšala ujednačenost praksi kontrole, inspekcija i nadzora te pomoglo razvoju koordinacije aktivnosti kontrole, inspekcije i nadzora među nadležnim tijelima navedenih država članica.

               (13)

               Rezultate dobivene primjenom posebnog programa kontrole i inspekcije treba procijeniti u okviru godišnjih evaluacijskih izvješća koja svaka predmetna država članica treba dostaviti Komisiji i EFCA-i.

               (14)

               Mjere predviđene u ovoj Odluci utvrđene su u dogovoru s predmetnim državama članicama. Ova Odluka treba stoga biti upućena tim državama članicama.

               (15)

               Mjere predviđene u ovoj Odluci u skladu su s mišljenjem Odbora za ribarstvo i akvakulturu,

         DONIJELA JE OVU ODLUKU:
   POGLAVLJE I.

      OPĆE ODREDBE

   Članak 1.
   Predmet i definicije
   Ovom se Odlukom uspostavlja poseban program kontrole i inspekcije za ribarstvo kojim se iskorištavaju stokovi plavoperajne tune u istočnom Atlantiku i Sredozemlju i sabljana u Sredozemlju i za ribarstvo kojim se iskorištavaju stokovi srdela i inćuna u sjevernom Jadranskom moru.
   Istočni Atlantik, Sredozemlje i sjeverno Jadransko more dalje u tekstu nazivaju se „predmetna područja”.
   U smislu ove Odluke primjenjuju se sljedeće definicije:

               (a)

               „Sjeverno Jadransko more” znači zona utvrđena kao takva u Prilogu I. Uredbi (EU) br. 1343/2011. Europskog parlamenta i Vijeća (8);

               (b)

               „Sredozemlje” znači podzone Organizacije za hranu i poljoprivredu (FAO) 37.1, 37.2 i 37.3;

               (c)

               „Istočni Atlantik” znači područja Međunarodnog vijeća za istraživanje mora (ICES) VII, VIII, IX, X, kako je utvrđeno u Prilogu III. Uredbi (EZ) br. 218/2009 Europskog parlamenta i Vijeća (9) i zona FAO-a 34.1.2.

         Članak 2.
   Područje primjene
   1.   Posebnim programom kontrole i inspekcije obuhvaćene su posebno sljedeće aktivnosti:

               (a)

               ribolovne aktivnosti u smislu članka 4. stavka 1. Uredbe (EZ) br. 1224/2009 u predmetnim područjima;

               (b)

               aktivnosti povezane s ribolovom, uključujući uzgoj, vaganje, preradu, prodaju, prijevoz i skladištenje proizvoda ribarstva;

               (c)

               sportski i rekreacijski ribolov;

               (d)

               uvoz kako je definiran u članku 2. stavku 11. Uredbe Vijeća (EZ) br. 1005/2008 (10);

               (e)

               izvoz kako je definiran u članku 2. stavku 13. Uredbe (EZ) br. 1005/2008.

         2.   Poseban program kontrole i inspekcije primjenjuje se do 15. ožujka 2018.
   3.   Poseban program kontrole i inspekcije provode Hrvatska, Cipar, Francuska, Grčka, Italija, Malta, Portugal, Slovenija i Španjolska („predmetne države članice”).
   POGLAVLJE II.

      CILJEVI, PRIORITETI, POSTUPCI I POKAZATELJI

   Članak 3.
   Ciljevi
   1.   Posebnim programom kontrole i inspekcije osigurava se ujednačena i učinkovita provedba mjera očuvanja i kontrole koje se primjenjuju za stokove iz članka 1.
   2.   Aktivnosti kontrole i inspekcije koje se obavljaju u okviru posebnog programa kontrole i inspekcije posebno su usmjerene na osiguravanje sukladnosti sa sljedećim odredbama:

               (a)

               upravljanje ribolovnim mogućnostima i svi posebni uvjeti povezani s tim, uključujući praćenje iskorištenosti kvote, ribolovnog napora i tehničkih mjera primjenjivih u predmetnim područjima;

               (b)

               obveze izvješćivanja koje se primjenjuju za ribolovne aktivnosti, posebno pouzdanost zabilježenih i dostavljenih podataka;

               (c)

               obveza iskrcavanja cjelokupnog ulova za stokove i predmetna područja iz ove Odluke koji podliježu obvezi iskrcavanja u skladu s Uredbom (EU) br. 1380/2013 Europskog parlamenta i Vijeća (11);

               (d)

               posebne odredbe koje su odobrile regionalne organizacije za upravljanje u ribarstvu u vezi sa stokovima i predmetnim područjima iz ove Odluke.

         Članak 4.
   Prioriteti
   1.   Predmetne države članice obavljaju aktivnosti kontrole i inspekcije s obzirom na ribolovne aktivnosti ribarskih plovila i aktivnosti drugih gospodarskih subjekata povezanih s ribolovom na temelju strategije upravljanja rizikom, u skladu s člankom 4. stavkom 18. Uredbe (EZ) br. 1224/2009 i člankom 98. Provedbene uredbe (EU) br. 404/2011.
   2.   Svako ribarsko plovilo, skupina ribarskih plovila, kategorija ribolovnog alata, gospodarski subjekt i/ili aktivnost povezana s ribolovom za svaki stok iz članka 1. podliježu kontroli i inspekciji u skladu s prioritetnom razinom dodijeljenom u skladu sa stavkom 3.
   3.   Svaka predmetna država članica dodjeljuje prioritetnu razinu na temelju rezultata procjene rizika koja se obavlja u skladu s postupcima utvrđenima u članku 5.
   Članak 5.
   Postupci za procjenu rizika
   1.   Predmetne države članice na temelju tablice iz Priloga I. procjenjuju rizike s obzirom na predmetne stokove i područja.
   2.   Pri procjeni rizika svake predmetne države članice na temelju prošlih iskustava i korištenjem svih raspoloživih i relevantnih informacija razmatra se koliko je vjerojatno da se dogodi neusklađenost te potencijalne posljedice u slučaju da dođe do neusklađenosti. Svaka predmetna država članica kombiniranjem ovih elemenata procjenjuje razinu rizika („vrlo niska”, „niska”, „srednja”, „visoka” ili „vrlo visoka”) za svaku kategoriju inspekcije iz članka 4. stavka 2.
   3.   U slučaju kada u područjima iz članka 1. djeluje ribarsko plovilo koje plovi pod zastavom države članice koja nije predmetna država članica ili ribarsko plovilo treće zemlje, dodjeljuje mu se razina rizika u skladu sa stavkom 3. U nedostatku podataka ribarsko plovilo smatra se plovilom „vrlo visoke” razine rizika, osim ako tijela države zastave u okviru članka 9. dostave rezultate svoje procjene rizika provedene u skladu s člankom 4. stavkom 2. i 3., koji upućuju na različitu razinu rizika.
   Članak 6.
   Strategija upravljanja rizikom
   1.   Na osnovi svoje procjene rizika, svaka predmetna država članica definira strategiju upravljanja rizikom usmjerenu na osiguravanje usklađenosti. Takva strategija obuhvaća identifikaciju, opis i dodjelu odgovarajućih troškovno učinkovitih instrumenata kontrole i sredstava inspekcije u odnosu na narav i procijenjenu razinu svakog rizika te ostvarivanje ciljnih pokazatelja.
   2.   Strategija upravljanja rizikom iz stavka 1. koordinira se na regionalnoj razini u okviru plana o zajedničkom korištenju sredstava kako je definirano u članku 2. točki (c) Uredbe (EZ) br. 768/2005.
   Članak 7.
   Povezanost s postupcima planova o zajedničkom korištenju sredstava
   1.   U okviru plana o zajedničkom korištenju sredstava, prema potrebi, svaka predmetna država članica dostavlja EFCA-i rezultate svoje procjene rizika koja se obavlja u skladu s člankom 5. stavkom 3. i posebno popis procijenjenih razina rizika s odgovarajućim ciljevima za inspekciju.
   2.   Popisi razine rizika i ciljeva iz stavka 1. prema potrebi se ažuriraju na temelju informacija prikupljenih tijekom zajedničkih aktivnosti inspekcije i nadzora. EFCA se obavješćuje odmah nakon završetka svakog ažuriranja.
   3.   EFCA koristi informacije koje je primila od predmetnih država članica za koordiniranje strategije upravljanja rizikom na regionalnoj razini, u skladu s člankom 6. stavkom 2.
   Članak 8.
   Ciljni pokazatelji
   1.   Ne dovodeći u pitanje ciljne pokazatelje utvrđene Prilogom I. Uredbi (EZ) br. 1224/2009 i člankom 9. stavkom 1. Uredbe (EZ) br. 1005/2008, ciljni pokazatelji za ribarska plovila, klopke ili druge gospodarske subjekte „visoke” i „vrlo visoke” razine rizika navedeni su u Prilogu II.
   2.   Za neke od navedenih vrsta na koje se odnosi ova Odluka ciljevi kontrole za sve razine rizika navedeni su u Prilogu II.
   3.   Ciljne pokazatelje za ribarska plovila, klopke ili druge gospodarske subjekte „vrlo niske”, „niske” i „srednje” razine rizika, predmetne države članice utvrđuju na temelju nacionalnih programa kontrole iz članka 46. Uredbe (EZ) br. 1224/2009 i nacionalnih mjera iz članka 95. stavka 4. Uredbe (EZ) br. 1224/2009.
   4.   Odstupajući od stavaka 1. i 2., države članice mogu primijeniti alternativno različite ciljne pokazatelje izražene u obliku poboljšanih razina usklađenosti, uz uvjet da:

               (a)

               detaljna analiza ribolovnih aktivnosti ili aktivnosti povezanih s ribolovom i pitanja u vezi s izvršavanjem opravdavaju potrebu za utvrđivanjem ciljnih pokazatelja u obliku poboljšanih razina usklađenosti;

               (b)

               su pokazatelji izraženi u obliku poboljšanih razina usklađenosti priopćeni Komisiji te da Komisija u roku od 90 dana ne dostavi prigovor, da nisu diskriminirajući i da ne utječu na ciljeve, prioritete i postupke koji se zasnivaju na procjeni rizika, definirane u posebnom programu kontrole i inspekcije.

         5.   Svi ciljni pokazatelji i ciljevi procjenjuju se godišnje na temelju evaluacijskih izvješća iz članka 13. stavka 1. te se, prema potrebi, na odgovarajući način revidiraju u okviru evaluacije iz članka 13. stavka 4.
   6.   Prema potrebi se u okviru plana o zajedničkom korištenju sredstava provode ciljni pokazatelji iz ovog članka.
   POGLAVLJE III.

      PROVEDBA

   Članak 9.
   Suradnja među državama članicama i s trećim zemljama
   1.   Predmetne države članice surađuju u provedbi posebnog programa kontrole i inspekcije.
   2.   Sve ostale države članice prema potrebi surađuju s predmetnim državama članicama.
   3.   Države članice mogu surađivati s nadležnim tijelima trećih zemalja radi provedbe posebnog programa kontrole i inspekcije.
   Članak 10.
   Zajedničke aktivnosti nadzora i inspekcije
   1.   Za potrebe povećanja učinkovitosti svojih nacionalnih sustava za kontrolu ribarstva, predmetne države članice poduzimaju zajedničke aktivnosti inspekcije i nadzora u vodama pod svojom jurisdikcijom i, prema potrebi, na svojem državnom području. Takve se aktivnosti prema potrebi obavljaju u okviru planova o zajedničkom korištenju sredstava iz članka 9. stavka 1. Uredbe (EZ) br. 768/2005.
   2.   Za potrebe zajedničkih aktivnosti inspekcije i nadzora svaka predmetna državna članica:

               (a)

               osigurava da se dužnosnici iz ostalih predmetnih država članica pozovu na sudjelovanje u zajedničkim aktivnostima inspekcije i nadzora;

               (b)

               utvrđuje zajedničke operativne postupke koji se odnose na njihova nadzorna plovila;

               (c)

               prema potrebi imenuje kontaktne točke iz članka 80. stavka 5. Uredbe (EZ) br. 1224/2009.

         3.   Dužnosnici i inspektori Unije mogu sudjelovati u zajedničkim aktivnostima inspekcije i nadzora.
   Članak 11.
   Razmjena podataka
   1.   Za potrebe provedbe posebnog programa kontrole i inspekcije, svaka predmetna država članica osigurava neposrednu elektroničku razmjenu podataka iz članka 111. Uredbe (EZ) br. 1224/2009 i Priloga XII. Provedbenoj uredbi (EU) br. 404/2011 s drugim predmetnim državama članicama i EFCA-om.
   2.   Podatci iz stavka 1. odnose se na ribolovne aktivnosti i aktivnosti povezane s ribolovom koje se obavljaju u područjima obuhvaćenima posebnim programom kontrole i inspekcije.
   Članak 12.
   Informacije
   1.   Dok se odredbe glave XII. poglavlja III. Uredbe (EZ) br. 1224/2009 ne provedu u potpunosti i u skladu s obrascem utvrđenim Prilogom III. ovoj Odluci, svaka predmetna država članica Komisiji i EFCA-i elektronički dostavlja sljedeće informacije:

               (a)

               oznaku, datum i vrstu svake obavljene kontrole ili inspekcijskog pregleda;

               (b)

               označivanje svakog ribarskog plovila (broj iz registra flote Unije), klopke, vozila i/ili gospodarskog subjekta (naziv trgovačkog društva) koji podliježu kontroli ili inspekciji;

               (c)

               prema potrebi, vrstu pregledanog ribolovnog alata; i

               (d)

               u slučaju da je utvrđen jedan prekršaj ili više njih:

                           i.

                           vrstu (vrste) prekršaja;

                           ii.

                           status realizacije u vezi s praćenjem prekršaja (posebno ako je predmet pod istragom, u tijeku rješavanja, u postupku žalbe); i

                           iii.

                           sankciju (sankcije) uvedenu (uvedene) za praćenje prekršaja: visinu novčanih kazni, vrijednost zaplijenjene ribe ili alata, bodove dodijeljene u skladu s člankom 126. stavkom 1. Provedbene uredbe (EU) br. 404/2011 ili druge vrste sankcija.

         2.   Informacije iz stavka 1. dostavljaju se za svaku kontrolu ili inspekciju te se i dalje navode i ažuriraju u svakom izvješću do završetka mjere na temelju zakona predmetne države članice. U slučaju kada se nakon otkrivanja ozbiljnog prekršaja ne poduzme ni jedna mjera, dostavlja se objašnjenje.
   3.   Za ribarstvo kojim se iskorištavaju stokovi plavoperajne tune u istočnom Atlantiku i Sredozemlju i sabljana u Sredozemlju, informacije iz stavka 1. i 2. ovog članka elektroničkim putem se dostavljaju Komisiji i EFCA-i 15. rujna, a ažuriraju se 31. siječnja sljedeće godine.
   4.   Za ribarstvo kojim se iskorištavaju stokovi srdela i inćuna u sjevernom Jadranskom moru, informacije iz stavka 1. i 2. ovog članka elektroničkim putem se dostavljaju Komisiji i EFCA-i 15. travnja, a ažuriraju se 31. siječnja sljedeće godine.
   Članak 13.
   Evaluacija
   1.   Svaka predmetna država članica, do 31. ožujka godine koja slijedi nakon odgovarajuće kalendarske godine, Komisiji i EFCA-i šalje evaluacijsko izvješće u vezi s učinkovitošću aktivnosti kontrole i inspekcije koje se obavljaju u okviru ovog posebnog programa kontrole i inspekcije.
   2.   Evaluacijsko izvješće iz stavka 1. uključuje barem informacije navedene u Prilogu IV. Predmetne države članice u svoje evaluacijsko izvješće mogu uključiti i druge mjere, poput osposobljavanja ili informativnih sastanaka, koje mogu utjecati na usklađenost ribarskih plovila, klopki i drugih gospodarskih subjekata.
   3.   Za svoju godišnju procjenu učinkovitosti planova o zajedničkom korištenju sredstava iz članka 14. Uredbe (EZ) br. 768/2005, EFCA uzima u obzir evaluacijska izvješća iz stavka 1.
   4.   Komisija jednom godišnje saziva sastanak Odbora za ribarstvo i akvakulturu radi ocjene prikladnosti i učinkovitosti posebnog programa kontrole i inspekcije i njegovog sveukupnog utjecaja na usklađenost ribarskih plovila, klopki i drugih gospodarskih subjekata na temelju evaluacijskih izvješća iz stavka 1. Ciljni pokazatelji i ciljevi utvrđeni u Prilogu II. mogu se preispitati na odgovarajući način.
   Članak 14.
   Adresati
   Ova je Odluka upućena državama članicama.

      Sastavljeno u Bruxellesu 19. ožujka 2014.

            Za Komisiju

         Maria DAMANAKI

            Članica Komisije

      (1)  SL L 343, 22.12.2009., str. 1.

      (2)  Uredba Vijeća (EZ) br. 302/2009 od 6. travnja 2009. o višegodišnjem planu oporavka plavoperajne tune u istočnom Atlantiku i Sredozemnom moru te o izmjeni Uredbe (EZ) br. 43/2009 i stavljanju izvan snage Uredbe (EZ) br. 1559/2007 (SL L 96, 15.4.2009., str. 1.).

      (3)  Uredba Vijeća (EZ) br. 1967/2006 od 21. prosinca 2006. o mjerama upravljanja za održivo iskorištavanje ribolovnih resursa u Sredozemnom moru, o izmjeni Uredbe (EEZ) br. 2847/93 te stavljanju izvan snage Uredbe (EZ) br. 1626/94 (SL L 409, 30.12.2006., str. 11.).

      (4)  Preporuka GFCM 37/2013/1 o višegodišnjem planu upravljanja za ribarstvo malih pelagijskih stokova u geografskom potpodručju GFCM-a 17 (sjeverno Jadransko more) i o prijelaznim mjerama očuvanja za ribarstvo malih pelagijskih stokova u geografskom potpodručju 18 (južno Jadransko more).

      (5)  ICCAT-ova Preporuka za mjere upravljanja za sredozemnog sabljana u okviru ICCAT-a.

      (6)  Provedbena uredba Komisije (EU) br. 404/2011 od 8. travnja 2011. o detaljnim pravilima za provedbu Uredbe Vijeća (EZ) br. 1224/2009 o uspostavi sustava kontrole Zajednice za osiguranje sukladnosti s pravilima zajedničke ribarstvene politike (SL L 112, 30.4.2011., str. 1.).

      (7)  Uredba Vijeća (EZ) br. 768/2005 od 26. travnja 2005. o osnivanju Agencije za kontrolu ribarstva Zajednice i o izmjeni Uredbe (EEZ) br. 2847/93 o uspostavi sustava kontrole koji se primjenjuje na zajedničku ribarstvenu politiku (SL L 128, 21.5.2005., str. 1.).

      (8)  Uredba (EU) br. 1343/2011 Europskog parlamenta i Vijeća od 13. prosinca 2011. o određenim odredbama za ribolov u području Sporazuma o GFCM-u (Opća komisija za ribarstvo Sredozemlja) i izmjeni Uredbe Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru (SL L 347, 30.12.2011., str. 44.).

      (9)  Uredba (EZ) br. 218/2009 Europskog parlamenta i Vijeća od 11. ožujka 2009. o podnošenju statističkih podataka o nominalnom ulovu država članica koje obavljaju ribolov u sjeveroistočnom Atlantiku (SL L 87, 31.3.2009., str. 70.).

      (10)  Uredba Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje, suzbijanje i zaustavljanje nezakonitog, neprijavljenog i nereguliranog ribolova, izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (SL L 286, 29.10.2008., str. 1.)

      (11)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredbi Vijeća (EZ) br. 1954/2003 i (EZ) br. 1224/2009 i stavljanju izvan snage uredbi Vijeća (EZ) br. 2371/2002 i (EZ) br. 639/2004 te Odluke Vijeća 2004/585/EZ (SL L 354, 28.12.2013., str. 22.).

      PRILOG I.

         POSTUPCI ZA PROCJENU RIZIKA

      Svako ribarsko plovilo, skupina ribarskih plovila, kategorija ribolovnog alata, gospodarski subjekt i/ili aktivnost povezana s ribolovom, za različite stokove i područje (područja) iz članka 1., podliježe kontroli i inspekciji u skladu s utvrđenom razinom prioriteta. Prioritetna se razina dodjeljuje ovisno o rezultatima procjene rizika koju obavlja svaka predmetna država članica ili bilo koja druga država članica isključivo u svrhe primjene članka 5. stavka 4. na temelju sljedećeg postupka:

                  Opis rizika
                  [ovisno o riziku/ribolovu/području i dostupnim podatcima]

                  Pokazatelj
                  [ovisno o riziku/ribolovu/području i dostupnim podatcima]

                  Stupanj u ribolovnom/tržišnom lancu (kad i gdje se javlja rizik)

                  Točke koje treba razmotriti
                  [ovisno o riziku/ribolovu/području i dostupnim podatcima]

                  Pojava u ribolovu (1)

                  Moguće posljedice (1)

                  Razina rizika (1)

                  [Napomena: rizici koje utvrđuju države članice trebali bi biti u skladu s ciljevima iz članka 3.]

                  Razine ulova/iskrcaja s obzirom na ribarska plovila, stokove i alat
                  Raspoloživost kvote za ribarska plovila, s obzirom na ribarska plovila, stokove i alat
                  Upotreba standardiziranih sanduka
                  Razina i fluktuacija tržišne cijene za iskrcane proizvode ribarstva (prva prodaja)
                  Broj prethodno obavljenih inspekcija i broj otkrivenih prekršaja za ribarsko plovilo i/ili druge predmetne gospodarske subjekte
                  Obveza iskrcavanja od 1. siječnja 2015. u skladu s Uredbom (EU) br. 1380/2013
                  Pozadina i/ili moguća opasnost od prijevare, povezano s lukom/lokacijom/područjem i ribolovnom aktivnošću
                  Druge relevantne informacije ili podatci

                     Česta/

                     srednja/

                     rijetka ili

                     neznatna

                     Ozbiljne/

                     značajne/

                     prihvatljive ili zanemarive

                     Vrlo niska/niska/srednja/visoka ili vrlo visoka

         (1)

         Napomena: Procjenjuju države članice. Pri procjeni rizika na osnovi prošlih iskustava i korištenjem svih raspoloživih informacija razmatra se koliko je vjerojatno da se dogodi neusklađenost te potencijalne posljedice u slučaju neusklađenosti.

      PRILOG II.

         CILJNI POKAZATELJI

      1.   Razina inspekcija na moru (uključujući nadzor iz zraka, prema potrebi)

      Na godišnjoj osnovi ispunjuju se sljedeći ciljni pokazatelji i ciljevi za inspekcije na moru onih ribarskih plovila koja se bave ribarstvom kojim se iskorištavaju stokovi plavoperajne tune u istočnom Atlantiku i Sredozemlju, sabljana u Sredozemlju i stokovi srdela i inćuna u sjevernom Jadranskom moru, ako su inspekcije na moru relevantne u odnosu na stupanj u ribolovnom lancu i ako su dio strategije upravljanja rizikom:

                  Pokazatelji po godini (1)

                  Razina procijenjenog rizika za ribarska plovila u skladu s člankom 5. stavkom 2.

                  visoka

                  vrlo visoka

                  Ribolov br. 1 plavoperajna tuna

                  Inspekciju na moru najmanje [2,5] % ribolovnih putovanja ribarskih plovila razine „visokog rizika” za ribolov navedenih vrsta

                  Inspekciju na moru najmanje [5] % ribolovnih putovanja ribarskih plovila razine „vrlo visokog rizika” za ribolov navedenih vrsta

                  Ciljevi

                  Sve razine rizika

                  Ribolov br. 1 plavoperajna tuna

                  Neovisno o prethodno navedenim pokazateljima, za prijenose cilj mora biti maksimalni broja pregleda

                  Ribolov br. 2 sabljan

                  Za inspekcije na moru prednost se daje usklađenosti s tehničkim mjerama i razdobljima zabrane ribolova

                  Ribolov br. 3 srdele i inćuni

                  Inspekcija na moru najmanje 20 % ribarskih plovila za ribolov navedenih stokova tijekom odgovarajuće ribolovne sezone

            2.   Razina inspekcija na kopnu (uključujući kontrolu i inspekcije dokumenata u lukama ili pri prvoj prodaji)

      Na godišnjoj osnovi ispunjuju se sljedeći ciljni pokazatelji i ciljevi za inspekcije na kopnu (uključujući kontrolu i inspekcije dokumenata u lukama ili pri prvoj prodaji) onih ribarskih plovila i drugih gospodarskih subjekata koja se bave ribarstvom kojim se iskorištavaju stokovi plavoperajne tune u istočnom Atlantiku i Sredozemlju, sabljana u Sredozemlju i stokovi srdela i inćuna u sjevernom Jadranskom moru, ako su inspekcije na kopnu relevantne u odnosu na stupanj u ribolovnom/tržišnom lancu i ako su dio strategije upravljanja rizikom.

                  Pokazatelji po godini (2)

                  Razina rizika za ribarska plovila i/ili druge gospodarske subjekte (prvi kupac)

                  visoka

                  vrlo visoka

                  Ribolov br. 1 plavoperajna tuna

                  Inspekcijskom pregledu u luci podvrgnuto najmanje [10] % ukupnih količina koje su iskrcala ribarska plovila razine „visokog rizika”

                  Inspekcijskom pregledu u luci podvrgnuto najmanje [15] % ukupnih količina koje su iskrcala ribarska plovila razine „vrlo visokog rizika”

                  Ribolov br. 3 srdele i inćuni

                  Inspekcijskom pregledu u luci podvrgnuto ukupno [10] % količina koje su iskrcala ribarska plovila razine „visokog rizika”

                  Inspekcijskom pregledu u luci podvrgnuto ukupno [15] % količina koje su iskrcala ribarska plovila razine „vrlo visokog rizika”

                  Ciljevi

                  Sve razine rizika

                  Ribolov br. 2 sabljan

                  Za inspekcije na kopnu prednost se daje usklađenosti s tehničkim mjerama i razdobljima zabrane ribolova

            Inspekcije koje su obavljene nakon iskrcaja ili pretovara posebno se koriste kao dodatni mehanizam unakrsne provjere pouzdanosti zabilježenih i priopćenih informacija o ulovima i iskrcajima.
      3.   Razina inspekcija u klopkama i ribogojilištima

      Na godišnjoj osnovi ispunjuju se sljedeći ciljni pokazatelji za inspekcije na klopkama i ribogojilištima povezanima s plavoperajnom tunom u dotičnim područjima, ako su inspekcije na kopnu relevantne u odnosu na stupanj u ribolovnom lancu i ako su dio strategije upravljanja rizikom.

                  Pokazatelji po godini (3)

                  Razina rizika za ribarska plovila i/ili druge gospodarske subjekte (ribogojilište ili prvi kupac)

                  Bilo koja razina rizika

                  Ribolov br. 1 plavoperajna tuna

                  Inspekcija 100 % aktivnosti stavljanja u kaveze i prijenosa u klopkama i ribogojilištima, uključujući vraćanje ribe u vodu.

         (1)  Izraženo u % ribolovnih putovanja u području obavljenih ribarskim plovilima visokog/vrlo visokog rizika po godini.

         (2)  Izraženo u % količina koje su iskrcala ribarska plovila visokog/vrlo visokog rizika po godini.

         (3)  Izraženo u % količina uključenih u aktivnosti stavljanja u kaveze s pomoću klopki i ribogojilišta visokog/vrlo visokog rizika po godini, uključujući prijenose i vraćanje ribe u vodu.

      PRILOG III.

         PERIODIČNE INFORMACIJE O PROVEDBI POSEBNOG PROGRAMA KONTROLE I INSPEKCIJE

      Obrazac za informacije koje treba dostaviti u skladu s člankom 12. za svaku inspekciju koja se uključuje u izvješće:

                  Naziv elementa

                  Oznaka

                  Opis i sadržaj

                  Označivanje inspekcije

                  II

                  Za zemlju ISO alpha2 + 9 znamenaka, npr. DK201200000

                  Datum inspekcije

                  DA

                  GGGG-MM-DD

                  Vrsta inspekcije ili kontrole

                  IT

                  More, obala, prijevoz, prijenos, kontrolni prijenos, stavljanje u kaveze, skladištenje, pretovar, vraćanje ribe u vodu, dokument (navesti)

                  Označivanje svakog ribarskog plovila, vozila ili gospodarskog subjekta

                  ID

                  Broj ribarskog plovila iz registra flote Unije i broj registracije ICCAT (ako je primjenjivo), naziv ribarskog plovila, klopke, oznaka vozila, i/ili naziv tvrtke gospodarskog subjekta, uključujući ribogojilišta

                  Vrsta ribolovnog alata

                  GE

                  Oznaka alata na temelju Međunarodne standardne statističke klasifikacije ribolovnog alata FAO-a

                  Prekršaj

                  SI

                  D = da, N = ne

                  Vrsta otkrivenog prekršaja

                  TS

                  Opis prekršaja uz naznaku predmetne odredbe.
                  Ako je primjenjivo, navesti vrstu otkrivenog teškog prekršaja navodeći broj (iz lijevog stupca) iz Priloga XXX. Provedbenoj uredbi (EU) br. 404/2011. Uz to, teški prekršaji iz članka 90. stavka 1. točaka (a), (b) i (c) Uredbe o kontroli redom se označuju brojevima „13”, „14” i „15”. Osim toga, (ako je primjenjivo), teški prekršaji iz Priloga VI. Uredbi (EZ) br. 302/2009 redom se označuju slovima „a”, „b”,…„p”.

                  Količina predmetne ribe, po vrsti

                  AF

                  Navedi predmetne količine svake od vrsta na plovilu ili (za živu plavoperajnu tunu) u kavezu (za plavoperajnu tunu: težina i broj)

                  Praćenje statusa realizacije

                  FU

                  Navedi status realizacije: U TIJEKU, U POSTUPKU ŽALBE, ZAVRŠEN

                  Novčana kazna

                  SF

                  Novčana kazna u EUR, npr. 500

                  Zapljena

                  SC

                  ULOV/ALAT/DRUGO za fizičku zapljenu. Zaplijenjena količina ako je vrijednost ulova/alata u EUR, npr. 10 000

                  Ostalo

                  SO

                  U slučaju oduzimanja dozvole/odobrenja, navedi LI ili AU + broj dana, npr. AU30

                  Bodovi

                  SP

                  Broj dodijeljenih bodova, npr. 12.

                  Napomene

                  RM

                  Ako se nakon otkrivanja teškog prekršaja ne poduzme ni jedna mjera, dostavlja se objašnjenje kao slobodni tekst.

      PRILOG IV.

         SADRŽAJ EVALUACIJSKIH IZVJEŠĆA

      Evaluacijska izvješća sadržavaju barem sljedeće informacije:
      I.   Opća analiza obavljenih aktivnosti kontrole, inspekcije i izvršenja (za svaku predmetnu državu članicu)

                  —

                  Opis rizika koje utvrđuje predmetna država članica i detaljan sadržaj njezine strategije upravljanja rizikom, uključujući opis postupka ponovnog razmatranja i revizije.

                  —

                  Usporedba vrste korištenih alata kontrole i inspekcije i broja izdvojenih sredstava za inspekcije/broja sredstava predviđenih pri izvršenju posebnog programa kontrole i inspekcije, uključujući trajanje i područja korištenja.

                  —

                  Usporedba vrste korištenih alata kontrole i inspekcije i broja obavljenih aktivnosti kontrole i inspekcija (na osnovi informacija poslanih u skladu s Prilogom III.)/broja otkrivenih prekršaja i, ako je to moguće, analiza motiva za počinjenje navedenih prekršaja.

                  —

                  Sankcije uvedene za prekršaje (na osnovi informacija poslanih u skladu s Prilogom III.).

                  —

                  Analiza ostalih mjera (koje nisu aktivnosti kontrole, inspekcije i provedbe, npr. osposobljavanje ili informativni sastanci) čiji je cilj da utječu na pridržavanje propisa pri obavljanju djelatnosti ribarskih plovila i/ili drugih gospodarskih subjekata [PRIMJER: broj korištenih selektivnijih ribolovnih alata, broj uzoraka bakalara/nedorasle ribe itd.].

            II.   Detaljna analiza obavljenih aktivnosti kontrole, inspekcije i izvršenja (za svaku predmetnu državu članicu)

      Analiza inspekcijskih aktivnosti na moru (uključujući nadzor iz zraka, prema potrebi), posebno:

                  —

                  usporedba predviđenih/odobrenih patrolnih čamaca,

                  —

                  stopa prekršaja na moru,

                  —

                  udjel inspekcija na moru na ribarskim plovilima s „vrlo niskom”, „niskom” ili „srednjom” razinom rizika, pri kojima je utvrđen jedan ili više prekršaja,

                  —

                  udjel inspekcija na moru na ribarskim plovilima s „visokom” ili „vrlo visokom” razinom rizika, pri kojima je utvrđen jedan ili više prekršaja,

                  —

                  vrsta i razina sankcija/evaluacija preventivnog učinka.

            Analiza inspekcijskih aktivnosti na kopnu (uključujući kontrolu i inspekcije dokumenata u lukama ili pri prvoj prodaji ili pretovarima), posebno:

                  —

                  usporedba predviđenih/odobrenih inspekcijskih jedinica na kopnu,

                  —

                  stopa prekršaja na kopnu,

                  —

                  udjel inspekcija na kopnu na ribarskim plovilima i/ili pri gospodarskim subjektima s „vrlo niskom”, „niskom” ili „srednjom” razinom rizika, pri kojima je utvrđen jedan ili više ozbiljnih prekršaja,

                  —

                  udjel inspekcija na kopnu na ribarskim plovilima i/ili pri gospodarskim subjektima s „visokom” ili „vrlo visokom” razinom rizika, pri kojima je utvrđen jedan ili više prekršaja,

                  —

                  vrsta i razina sankcija/evaluacija preventivnog učinka.

            Analiza inspekcijskih aktivnosti (uključujući kontrolu i inspekcije dokumenata) obavljenih na klopkama i tovilištima i ribogojilištima, posebno:

                  —

                  Za aktivnosti stavljanja u kaveze

                              —

                              usporedba predviđenih/odobrenih inspekcija,

                              —

                              stopa ozbiljnih prekršaja u vezi s aktivnostima prijenosa, stavljanja u kaveze i vraćanja ribe u vodu,

                              —

                              vrsta i razina sankcija/evaluacija preventivnog učinka.

                  —

                  Za klopke

                              —

                              usporedba predviđenih inspekcija, uzimajući u obzir da se inspekcija 100 % aktivnosti uzgoja i prijenosa obavlja u klopkama, uključujući prijenose na ribogojilišta i u kaveze za prijenos,

                              —

                              stopa prekršaja u klopkama,

                              —

                              vrsta i razina sankcija/evaluacija preventivnog učinka.

            Analiza ciljnih pokazatelja izraženih u obliku razina usklađenosti (prema potrebi), posebno:

                  —

                  usporedba predviđenih/odobrenih sredstava za inspekciju,

                  —

                  stopa i trend prekršaja (u usporedbi s dvije prethodne godine),

                  —

                  udjel inspekcija na ribarskim plovilima/pri gospodarskim subjektima pri kojima je utvrđen jedan ili više prekršaja,

                  —

                  vrsta i razina sankcija/evaluacija preventivnog učinka.

            Analiza ostalih aktivnosti inspekcije i kontrole: pretovara, nadzora iz zraka, uvoza/izvoza itd., te ostalih mjera, poput osposobljavanja ili informativnih sastanaka, koje mogu utjecati na usklađenost ribarskih plovila i drugih gospodarskih subjekata.
      III.   Prijedlozi za poboljšanje učinkovitosti obavljenih aktivnosti kontrole, inspekcije i izvršenja (za svaku predmetnu državu članicu)


title: 2011/844/EU: Provedbena odluka Komisije od 14. prosinca 2011. o izmjeni Odluke 2006/415/EZ o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici (priopćena pod brojem dokumenta C(2011) 9169)  Tekst značajan za EGP

text:
               03/Sv. 53

               HR

               Službeni list Europske unije

               292

         32011D0844

               L 334/31

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 14. prosinca 2011.
   o izmjeni Odluke 2006/415/EZ o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici

      (priopćena pod brojem dokumenta C(2011) 9169)

   (Tekst značajan za EGP)
   (2011/844/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice s ciljem uspostave unutarnjeg tržišta (2), a posebno njezin članak 10. stavak 4.,
   uzimajući u obzir Uredbu (EZ) br. 998/2003 od 26. svibnja 2003. Europskog parlamenta i Vijeća o zahtjevima zdravlja životinja primjenljivim na nekomercijalno kretanje kućnih ljubimaca i o izmjeni Direktive Vijeća 92/65/EEZ (3), a posebno njezin članak 18.,
   uzimajući u obzir Direktivu Vijeća 2005/94/EZ od 20. prosinca 2005. o mjerama Zajednice u vezi s nadzorom influence ptica i o stavljanju izvan snage Direktive 92/40/EEZ (4), a posebno njezin članak 63. stavak 3.,
   budući da:

               (1)

               Odlukom Komisije 2006/415/EZ od 14. lipnja 2006. o određenim zaštitnim mjerama u vezi s visokopatogenom influencom ptica podtipa H5N1 kod peradi u Zajednici i o stavljanju izvan snage Odluke 2006/135/EZ (5) utvrđuju se određene zaštitne mjere koje se primjenjuju u slučaju izbijanja te bolesti, uključujući uspostavljanje područja A i B nakon sumnje na izbijanje ili potvrđenog izbijanja te bolesti. Ta su područja navedena u Prilogu Odluci 2006/415/EZ. Ta se Odluka primjenjuje do 31. prosinca 2011.

               (2)

               Izbijanje visokopatogene influence ptica podtipa H5N1 posljednji se put dogodilo u Uniji kod peradi u Rumunjskoj u ožujku 2010., a u travnju 2010. pronađen je virus kod divljih ptica u Bugarskoj. Prema raspoloživim informacijama, trenutačno u Uniji nema izbijanja te bolesti. Stoga je primjereno Rumunjsku brisati iz popisa navedenog u Prilogu Odluci 2006/415/EZ.

               (3)

               Mjere utvrđene u Odluci 2006/415/EZ pokazale su se vrlo učinkovitima, a objavljivanje u Službenom listu Europske unije zona koje su nadležna tijela stavila pod ograničenja, povećalo je transparentnost i povjerenje država članica i trećih zemalja koje bolest nije pogodila u poduzete mjere.

               (4)

               Osim toga, visokopatogena influenca ptica podtipa H5N1 još je uvijek prisutna u nekoliko trećih zemalja te i dalje predstavlja prijetnju za zdravlje životinja i ljudi u Uniji. Razdoblje primjene Odluke 2006/415/EZ trebalo bi stoga produljiti.

               (5)

               U rujnu 2011. započela je vanjska ocjena mreže Unije za odziv u hitnim slučajevima. Cilj je ocjenjivanje učinkovitosti mreže. Ta ocjena mora biti završena do kolovoza 2012. Rezultati ocjene uzet će se u obzir pri mogućoj reviziji mjera utvrđenih u Odluci 2006/415/EZ.

               (6)

               Odluku 2006/415/EZ trebalo bi stoga na odgovarajući način izmijeniti.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   1. Odluka 2006/415/EZ mijenja se kako slijedi:

               1.

               U članku 12., datum „31. prosinca 2011.” zamjenjuje se datumom „31. prosinca 2013.”

               2.

               U Prilogu se brišu zapisi za Rumunjsku.

         Članak 2.
   Ova je Odluka upućena državama članicama.

      Sastavljeno u Bruxellesu 14. prosinca 2011.

            Za Komisiju

         John DALLI

            Član Komisije

      (1)  SL L 395, 30.12.1989., str. 13.

      (2)  SL L 224, 18.8.1990., str. 29.

      (3)  SL L 146, 13.6.2003., str. 1.

      (4)  SL L 10, 14.1.2006., str. 16.

      (5)  SL L 164, 16.6.2006., str. 51.